CELEX: 32005D0649(01)
Language: sk
Date: 2005-09-13 00:00:00
Title: 2005/649/ES: Rozhodnutie Komisie z 13. septembra 2005, ktorým sa mení a dopĺňa rozhodnutie 2003/63/ES, ktorým sa povoľuje členským štátom poskytovanie dočasných výnimiek zo smernice Rady 2000/29/ES, týkajúcich sa zemiakov, okrem zemiakov určených na pestovanie, pôvodom z určitých provincií Kuby [oznámené pod číslom K(2005) 3406]

15.9.2005   
            
            
               SK
            
            
               Úradný vestník Európskej únie
            
            
               L 238/18
            
         
      ROZHODNUTIE KOMISIE
   
   z 13. septembra 2005,
   ktorým sa mení a dopĺňa rozhodnutie 2003/63/ES, ktorým sa povoľuje členským štátom poskytovanie dočasných výnimiek zo smernice Rady 2000/29/ES, týkajúcich sa zemiakov, okrem zemiakov určených na pestovanie, pôvodom z určitých provincií Kuby
   [oznámené pod číslom K(2005) 3406]
   (2005/649/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
   keďže:
   
               (1)
            
            
               Podľa smernice 2000/29/ES sa zemiaky pôvodom z Kuby okrem zemiakov určených na pestovanie nemôžu dovážať do Spoločenstva. Táto smernica však povoľuje výnimky z uvedeného predpisu za predpokladu, že neexistuje žiadne riziko rozšírenia škodlivých organizmov.
            
         
               (2)
            
            
               Rozhodnutie Komisie 2003/63/ES (2) ustanovuje výnimku pre dovoz zemiakov pôvodom z určitých provincií Kuby okrem zemiakov určených na pestovanie za určitých podmienok.
            
         
               (3)
            
            
               Nemecko a Spojené kráľovstvo požiadali o rozšírenie tejto výnimky.
            
         
               (4)
            
            
               Situácia odôvodňujúca udelenie výnimky sa nemení, a preto by sa táto výnimka mala naďalej uplatňovať.
            
         
               (5)
            
            
               Rozhodnutie 2003/63/ES by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   Rozhodnutie 2003/63/ES sa mení a dopĺňa takto:
   
               1.
            
            
               V článku 2 sa druhý odsek nahrádza takto:
               „Členské štáty dovozu poskytnú Komisii a ostatným členským štátom do 1. septembra každého kalendárneho roku, v ktorom sa dovoz realizuje, informácie o množstvách dovezených v zmysle tohto rozhodnutia a podrobnú technickú správu o úradnom preskúmaní v zmysle bodu 2 písm. f) prílohy. Kópie všetkých fytosanitárnych osvedčení sa odovzdajú Komisii.“
            
         
               2.
            
            
               Článok 3 sa nahrádza takto:
               „Článok 3
               Článok 1 sa uplatňuje na zemiaky okrem zemiakov určených na pestovanie, ktoré sa dovážajú do Spoločenstva v obdobiach:
               
                           i)
                        
                        
                           od 1. januára 2006 do 31. mája 2006;
                        
                     
                           ii)
                        
                        
                           od 1. januára 2007 do 31. mája 2007;
                        
                     
                           iii)
                        
                        
                           od 1. januára 2008 do 31. mája 2008.“
                        
                     
         Článok 2
   Toto rozhodnutie je určené členským štátom.
   
      V Bruseli 13. septembra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2005/16/ES (Ú. v. EÚ L 57, 3.3.2005, s. 19).
   
      (2)  Ú. v. ES L 24, 29.1.2003, s. 11.